12/08/2019 | Administración LocalMunicipal
A Baña
Modificacion puntual PXOM - Monelos

ANUNCIO Asunto: aprobación definitiva da modificación puntual do PXOM na rúa Camiño de Monelos No Diario Oficial de Galicia núm.119 do 25/06/2019 publícase a Orde do 5 de xuño de 2019 de aprobación definitiva da modificación puntual do Plan xeral de ordenación municipal da Baña, na rúa Camiño de Monelos. Publícase a normativa modificada e ordenanzas (artigo 88.3 da Lei 2/2016, de 10 de febreiro, do solo de Galicia e artigo 70.2 da Lei 7/1985, do 2 de abril, reguladora das bases do réxime local) Mediante esta modificación, altéranse os seguintes textos do PXOM: A modificación que se formula supón a creación dun novo artigo na Normativa do PXOM, que queda redactado do seguinte xeito: Art.1.4.4. bis. Condicións de urbanización na rúa Camiño de Monelos. O proxecto de urbanización da rúa Camiño de Monelos deberá definir con precisión todos os aspectos que permitan valorar o impacto da actuación sobre os elementos tradicionais existentes. De xeito particular, para os muros de pedra tradicionais existentes que deban ser trasladados por quedaren en situación de fóra de ordenación, empregaranse técnicas e materiais tradicionais, de xeito que o seu desprazamento e reconstrución non desvirtúe as súas características orixinais. Dito proxecto deberá ser sometido a informe e autorización da Dirección Xeral de Protección do Patrimonio Cultural. Planos do PXOM que se modifican. Modifícanse os seguintes planos do PXOM: – Planos de información I-15, I-16 e I-17 (escala 1/2.500), de xeito que quede reflectida a nova delimitación do solo urbano. – Planos de clasificación C-00 (escala 1/20.000), C-10 (escala 1/5.000), e C-Z (1/20.000), de xeito que queda reflectida a nova delimitación do solo urbano e do solo rústico apto para urbanizar. – Planos de cualificación C-U (escala 1/2.000) e C-U (escala 1/500), de xeito que quede reflectida, tanto a nova delimitación do solo urbano, como o novo trazado das aliñacións da rúa Camiño de Monelos. NORMATIVA Marco legal A presente Modificación Puntual redáctase de conformidade coa Lei 2/2016, do 10 de febreiro, do solo de Galicia (en diante, LSG), e co actual Plan Xeral de Ordenación Municipal da Baña. Ámbito de aplicación Constitúe o ámbito de aplicación da presente Modificación Puntual os terreos delimitados nos planos de clasificación C-00 (e: 1/20.000) e C-10 (e: 1/5.000), e nos planos de cualificación C-U (e: 1/2.000) e C-U (e: 1/500) deste documento. Contido En todos aqueles conceptos e determinacións non recollidos na Modificación Puntual, serán de aplicación as disposicións xerais do Plan Xeral de Ordenación Municipal da Baña, e complementariamente, as disposicións de carácter vinculante da LSG, ou da normativa que a substitúa. Aplicación da normativa xeral A presente Modificación Puntual contén todas as precisións necesarias, tendo en conta o obxecto da mesma, establecidas na vixente lexislación do solo. Artigos que se inclúen Art.1.4.4. bis. Condicións de urbanización na rúa Camiño de Monelos. O proxecto de urbanización da rúa Camiño de Monelos deberá definir con precisión todos os aspectos que permitan valorar o impacto da actuación sobre os elementos tradicionais existentes. De xeito particular, para os muros de pedra tradicionais existentes que deban ser trasladados por quedaren en situación de fóra de ordenación, empregaranse técnicas e materiais tradicionais, de xeito que o seu desprazamento e reconstrución non desvirtúe as súas características orixinais. CATÁLOGO Inclusión no catálogo do PXOM da Baña das fichas correspondentes aos elementos CP-07, “Hórreo 3”, e CP-08, “Hórreo 4”, segundo o artigo 92 da LPCG, especificando na ficha que teñen a condición de BIC e determinando no elemento CP-08 como medida de recuperación da tipoloxía orixinal a necesidade de demolición dos peches de rasillón e a execución de peches laterais en madeira. Ficha CP-07 Ficha CP-08 PLANOS – I-01. Estado actual Saneamento fecais San Vicente (E: 1/2.500). – I-02. Estado actual Saneamento pluviais San Vicente (E: 1/2.500). – I-03. Estado actual Rede Abastecemento Auga San Vicente (E: 1/2.500). – I-04. Estado actual Estrutura Xeral e Orgánica do Territorio (E: 1/20.000). – I-05. Estado actual Clasificación do Solo e Sistema Xeral Viario (E: 1/5.000). – I-06. Estado actual Clasificación do Solo Urbano e Aliñacións en San Vicente (E: 1/2.000). – I-07. Estado actual Aliñacións na Rúa Camiño de Monelos (E: 1/500). – I-08. Estado actual Divisións das Áreas de S. Rústico Apto para Urbanizar (E: 1/20.000). – I-09. Estado actual(E: 1/250). – MP-01. Plano I-15 modificado. Saneamento fecais. San Vicente (E:1/2.500). – MP-02. Plano I-16 modificado. Saneamento pluviais. San Vicente (E:1/2.500). – MP-03. Plano I-17 modificado. Rede de abastecemento de auga. San Vicente (E: 1/2.500). – MP-04. Plano C-00 modificado. Estrutura xeral e orgánica do territorio (E: 1/20.000). – MP-05. Plano C-10 modificado. Clasificación do solo e sistema xeral viario (E: 1/5.000). – MP-06. Plano C-U modificado. Cualificación do solo urbano e aliñacións. San Vicente (E: 1/2.000). – MP-07. Plano C-U modificado. Aliñacións na rúa Camiño de Monelos (E: 1/500). – MP-08. Plano C-Z modificado. División das áreas de solo rústico apto para urbanizar (E: 1/20.000) – MP-09. Catálogo arquitectónico. Ficha CP-07 (E:1/2000) – MP-10. Catálogo arquitectónico. Ficha CP-08 (E:1/2000) A Baña, 7 de agosto de 2019. Juan Remigio Fojon Gomez Zurita